CELEX: 32017R0492
Language: hu
Date: 2017-03-21 00:00:00
Title: A Bizottság (EU) 2017/492 rendelete (2017. március 21.) a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról (EGT- és Svájc-vonatkozású szöveg. )

22.3.2017   
            
            
               HU
            
            
               Az Európai Unió Hivatalos Lapja
            
            
               L 76/13
            
         A BIZOTTSÁG (EU) 2017/492 RENDELETE
   (2017. március 21.)
   a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról
   (EGT- és Svájc-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendeletre (1), és különösen annak 88. cikkére,
   tekintettel a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendeletre (2) és különösen annak 92. cikkére,
   mivel:
   
               (1)
            
            
               Az egyes tagállamok jogszabályában történt változások, illetve e tagállamok azon kívánságának figyelembevétele érdekében, hogy egyszerűsödjön a 883/2004/EK és a 987/2009/EK rendelet koordinálási rendszerének alkalmazása, a tagállamok e rendeletek egyes mellékleteinek módosítását kérték a szociális biztonsági rendszerek koordinációjával foglalkozó igazgatási bizottságtól.
            
         
               (2)
            
            
               A szociális biztonsági rendszerek koordinációjával foglalkozó igazgatási bizottság jóváhagyta a kért módosításokat, és a mellékletek műszaki kiigazítása céljából javaslatokat nyújtott be a Bizottsághoz.
            
         
               (3)
            
            
               A Bizottság jóvá tudja hagyni a vonatkozó javaslatokat.
            
         
               (4)
            
            
               A 883/2004/EK rendeletet és a 987/2009/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 883/2004/EK rendelet a következőképpen módosul:
   
               1.
            
            
               A VI. melléklet a következőképpen módosul:
               
                           a)
                        
                        
                           az „Észtország” című szakasz a c) pont után egy új, d) ponttal egészül ki:
                           
                                       „d)
                                    
                                    
                                       a munkaképességi juttatásról szóló törvény alapján nyújtott munkaképességi juttatás”;
                                    
                                 
                     
                           b)
                        
                        
                           a „Svédország” című szakasz helyébe a következő szöveg lép:
                           „SVÉDORSZÁG
                           Jövedelemalapú betegségi juttatás és jövedelemalapú keresetpótló juttatás (a szociális biztonsági törvény 34. fejezete)”;
                        
                     
                           c)
                        
                        
                           az „EGYESÜLT KIRÁLYSÁG” című szakasz helyébe a következő szöveg lép:
                           „EGYESÜLT KIRÁLYSÁG
                           Foglalkoztatási és támogatási juttatás
                           
                                       a)
                                    
                                    
                                       A 2016. április 1-je előtt odaítélt díjak esetében a foglalkoztatási és támogatási juttatás a kezdeti 91 napra (értékelési szakasz) pénzbeli betegségi ellátás, a 92. naptól kezdve pedig (fő szakasz) rokkantsági ellátás.
                                    
                                 
                                       b)
                                    
                                    
                                       A 2016. április 1-jén vagy azt követően odaítélt díjak esetében a foglalkoztatási és támogatási juttatás a kezdeti 365 napra (értékelési szakasz) pénzbeli betegségi ellátás, a 366. naptól kezdve pedig („Support Group” [támogatott csoport]) rokkantsági ellátás.
                                    
                                 Nagy-Britannia jogában: a jóléti reformról szóló, 2007. évi törvény 1. része.
                           Észak-Írország jogában: a jóléti reformról szóló, 2007. évi törvény (Észak-Írország) 1. része.”
                        
                     
         
               2.
            
            
               A VIII. melléklet a következőképpen módosul:
               
                           a)
                        
                        
                           az 1. részben a „LENGYELORSZÁG” című szakasz helyébe a következő szöveg lép:
                           „LENGYELORSZÁG
                           A rokkantsági nyugdíjak, a meghatározott ellátás elvén alapuló rendszer keretében nyújtott öregségi nyugdíjak és túlélő hozzátartozói nyugdíjak iránti valamennyi kérelem, kivéve azokat az eseteket, amikor az egynél több tagállam jogszabályai szerint szerzett biztosítási idők összege nők esetében legalább 20 év, férfiak esetében pedig legalább 25 év, a nemzeti biztosítási idő azonban ennél alacsonyabb (de a nők esetében legalább 15 év, a férfiak esetében pedig legalább 20 év), és a számítást az 1998. december 17-i törvény 27. és 28. cikke alapján végzik (H.L., 2015., 748. szám).”;
                        
                     
                           b)
                        
                        
                           az 1. részben a „SVÉDORSZÁG” című szakasz helyébe a következő szöveg lép:
                           „SVÉDORSZÁG
                           
                                       a)
                                    
                                    
                                       A garantált nyugdíj formájában nyújtott öregségi nyugdíj iránti kérelmek (a szociális biztonsági törvény 66. és 67. fejezete);
                                    
                                 
                                       b)
                                    
                                    
                                       A kiegészítő nyugdíj formájában nyújtott öregségi nyugdíj iránti kérelmek (a szociális biztonsági törvény 63. fejezete)”;
                                    
                                 
                     
                           c)
                        
                        
                           az 1. részben az „EGYESÜLT KIRÁLYSÁG” című szakasz első mondatának helyébe a következő szöveg lép:
                           „Az öregségi nyugdíjra, a 2014 évi nyugdíjtörvény 1 része szerinti állami nyugdíjra, az özvegyi és haláleseti ellátásokra vonatkozó valamennyi kérelem, kivéve azokat, amelyek tekintetében az 1975. április 6-án vagy azt követően megkezdett adóév során:”;
                        
                     
                           d)
                        
                        
                           a 2. részben a „SVÉDORSZÁG” című szakasz helyébe a következő szöveg lép:
                           „SVÉDORSZÁG
                           Jövedelmi nyugdíj és prémium nyugdíj formájában nyújtott öregségi nyugdíj (a szociális biztonsági törvény 62. és 64. fejezete).”;
                        
                     
         
               3.
            
            
               A IX. melléklet a következőképpen módosul:
               
                           a)
                        
                        
                           az I. részben a „SVÉDORSZÁG” című szakasz helyébe a következő szöveg lép:
                           „SVÉDORSZÁG
                           Jövedelemalapú betegségi juttatás és jövedelemalapú keresetpótló juttatás (a szociális biztonsági törvény 34. fejezete)
                           Az állami nyugdíjról szóló, 1993. január 1-je előtt hatályban levő jogszabályok által biztosított teljes állami nyugdíj helyébe lépő garantált nyugdíj és garantált támogatás és a fenti időponttól hatályos jogszabályok átmeneti rendelkezéseinek értelmében megítélt teljes állami nyugdíj”;
                        
                     
                           b)
                        
                        
                           a II. részben a „SVÉDORSZÁG” című szakasz helyébe a következő szöveg lép:
                           „SVÉDORSZÁG
                           Betegségi és keresetpótló juttatás garantált juttatás formájában (a szociális biztonsági törvény 35. fejezete).
                           Beszámított biztosítási idő alapján számított túlélő hozzátartozói nyugdíj (a szociális biztonsági törvény 76–85. fejezete)”.
                        
                     
         2. cikk
   A 987/2009/EK rendelet a következőképpen módosul:
   
               1.
            
            
               az 1. mellékletben:
               
                           a)
                        
                        
                           a „BELGIUM–ÍRORSZÁG” című szakaszt el kell hagyni;
                        
                     
                           b)
                        
                        
                           a „DÁNIA–GÖRÖGORSZÁG” című szakaszt el kell hagyni;
                        
                     
         
               2.
            
            
               a 3. mellékletben:
               
                           a)
                        
                        
                           a „HOLLANDIA” című szakaszt el kell hagyni;
                        
                     
                           b)
                        
                        
                           a „FINNORSZÁG” című szakaszt el kell hagyni.
                        
                     
         3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A 2. cikk (2) bekezdése 2018. január 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 21-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 166., 2004.4.30., 1. o.
   
   
      (2)  HL L 284., 2009.10.30., 1. o.